यह देश के किसी ​​​​​​​इंस्टीट्यूट को पूर्व छात्र से मिला सबसे बड़ा डोनेशन
Infosys co-founder Nandan Nilekani Donation Update IIT बॉम्बे को 85 करोड़ रुपए दान कर चुके हैं। उनके दोनों डोनेशन को जोड़ें तो IIT बॉम्बे को दान की गई राशि 400 करोड़ रुपए होती है
इंफोसिस के को-फाउंडर नंदन नीलेकणि ने इंडियन इंस्टीट्यूट ऑफ टेक्नोलॉजी (IIT) बॉम्बे को 315 करोड़ रुपए डोनेट किए हैं। नीलेकणि ने यह डोनेशन इंस्टीट्यूशन से पास आउट होने के 50 साल पूरे होने पर किया। उन्होंने खुद सोशल मीडिया पर इसकी जानकारी दी।
नीलेकणि इससे पहले भी IIT बॉम्बे को 85 करोड़ रुपए दान कर चुके हैं। उनके दोनों डोनेशन को जोड़ें तो यह राशि 400 करोड़ रुपए होती है। यह देश के किसी भी इंस्टीट्यूशन को उसके किसी पूर्व छात्र द्वारा दिया गया अब तक का सबसे बड़ा डोनेशन है।
खबर में आगे बढ़ने से पहले पोल में शामिल होकर आप अपनी राय दे सकते हैं...
रिसर्च और स्टार्टअप इकोसिस्टम डेवलपमेंट पर खर्च होंगे पैसे
IIT बॉम्बे ने 20 जून को एक प्रेस रिलीज जारी कर बताया- नीलेकणि के दान का उद्देश्य वर्ल्ड क्लास इन्फ्रास्ट्रक्चर को बढ़ावा देना है। साथ ही इंजीनियरिंग और टेक्नोलॉजी सेक्टर में रिसर्च को प्रोत्साहित करना है। IIT बॉम्बे में एक बेस्ट टेक स्टार्टअप इकोसिस्टम को डेवलप करने में हम इस राशि का इस्तेमाल करेंगे।
नीलेकणि बोले- IIT बॉम्बे से जुड़ाव के 50 साल पूरे होने का जश्न
नंदन नीलेकणि ने कहा- IIT बॉम्बे मेरे जीवन की आधारशिला रहा है। इस इंस्टीट्यूशन ने मेरे शुरुआती सालों को आकार दिया और मेरी जर्नी की नींव रखी है। मैं इस प्रतिष्ठित संस्थान के साथ अपने जुड़ाव के 50 साल पूरे होने का जश्न मना रहा हूं। मैं आगे बढ़ने और इसके भविष्य में योगदान देने के लिए आभारी हूं। नीलेकणि ने 1973 में इलेक्ट्रिकल इंजीनियरिंग में बैचलर डिग्री हासिल करने के लिए IIT बॉम्बे में एडमिशन लिया था।
यह डोनेशन IIT बॉम्बे के लिए मेरा एक ट्रिब्यूट
नीलेकणि ने आगे कहा- IIT बॉम्बे को यह डोनेशन सिर्फ एक फाइनेंशियल कॉन्ट्रीब्यूशन नहीं है। यह उस जगह के लिए मेरा एक ट्रिब्यूट है, जिसने मुझे बहुत कुछ दिया है और उन छात्रों के प्रति कमिटमेंट है, जो कल हमारी दुनिया को आकार देंगे।
इस डोनेशन के लिए नीलेकणी और IIT बॉम्बे के डायरेक्टर प्रोफेसर सुभाशीस चौधरी ने बेंगलुरु में मेमोरेंडम ऑफ अंडरस्टैंडिंग (MoU) पर साइन किए। चौधरी ने कहा कि यह ऐतिहासिक डोनेशन IIT बॉम्बे को ग्लोबल लीडरशिप के मार्ग पर मजबूती से स्थापित करेगा। हम इंस्टीट्यूट में हमारे शानदार छात्र नंदन नीलेकणि के कंट्रीब्यूशन से बेहद खुश हैं।
